Производството е образувано по жалба, подадена от И. Г. Т. в качеството му на управител на  [фирма].
Постъпилата жалба е нередовна и не отговаря на изискванията на чл. 320, ал. 1 НПК, тъй като на първо място същата е адресирана до директора на ТД на НАП С., офис – Б., като съдържащото се в нея искане за обжалване на наказателното постановление е отправено именно до директора на същата структура.
От друга страна в жалбата отсъстват, както неизяснените обстоятелства и доказателства, които следва да се съберат от съда, така и каквито и да било доводи за незаконосъобразност на наказателното постановление. Законът допуска възможността да бъдат направени допълнителни писмени изложения за допълване на доводите, посочени в жалбата до даване ход на делото в съдебно заседание. Допълнителните изложения обаче следва да допълват доводите, които се съдържат в жалбата, докато в настоящия случай такива в последната обективно липсват. Липсва и изрично отправено до съда искане /т.е. не е посочено какво искане се прави/.
С разпореждане от 12.05.2020г, съдът е указал на жалбоподателя на основание чл.323, ал.1 НПК, вр. чл. 84 ЗАНН в 7-дневен срок от датата на получаване на съобщението да приведе жалбата си в съответствие с изискванията на чл. 320, ал.1, изр.2 от НПК, вр. чл. 84 ЗАНН, като изрично посочи дали отправя искане към съда да разгледа и се произнесе по подадената от него жалба, както и в какво се изразява искането 
Жалбоподателят е предупреден, че при неизпълнение на дадените указания в определения от съда срок, жалбата му ще бъде върната, а съдебното производство ще бъде прекратено.
Съобщението за разпореждането на съда, ведно с дадените указания е връчено на законния представител на дружеството-жалбоподател на 19.05.2020г. В указания 7-дневен срок, който съгласно чл.183, ал.2 НПК, вр. чл. 84 ЗАНН, е изтекъл в края на 26.05.2020г., жалбоподателят не е отстранил нередовностите на жалбата си, респ. пречките за разглеждане на делото, поради което същото следва да бъде прекратено, съгласно чл. 323, ал.1, т.1 от НПК, вр. чл. 84 от ЗАНН. 
Водим от горното и на основание чл.63, ал.2, вр. чл.84 ЗАНН, вр. чл.323, ал.1, т.1, вр. чл. 320, ал. 1 НПК, Районен съд- Благоевград

О П Р Е Д Е Л И:

ВРЪЩА Жалба, подадена от И. Г. Т. в качеството му на управител на  [фирма] вх.№ 6499/03.04.2020г. по описа на ТД на НАП С., офис, Б..
ПРЕКРАТЯВА производството по нахд № 587/2020г. по описа на Районен съд-Благоевград. 
Определението подлежи на обжалване пред Административен съд – Благоевград в 7-дневен срок от съобщаването му на страните. 
                                                     
                                                                 РАЙОНЕН СЪДИЯ: